मुक्खमंत्री होरें इस गल्ला गी मंजूर नेईं कीता जे मानवाधिकारें दे हनन दे महाज उप्पर केन्द्र पास्सेआ कुसै चाल्ली दा हस्तक्षेप कीता जा रदा ऐ। जन सुरक्षा अधिनियम सुरक्षाबलें गी दित्ते गेदे विशेश अधिकार परताने दे सोआल उप्पर उनें आक्खेआ जे इनें मुद्दें उप्पर बी केन्द्र पास्सेआ कोई जोर जबरदस्ती नेईं कीती जा रदी ऐ। अजै के सुरक्षाबलें गी दित्ते गेदे अधिकारें दे बारे च उनें पिच्छली सरकारें दे उप्पर दोश मड़ने दी कोशश करदे होई गलाया जे एह् कानून 1990 शा लागू न ते हुन इनें गी अमल च नेईं आंदा गेआ ऐ पर एह्‌दे बावजूद मेद दस्सी जे तौले गै इनें गी परताई लैता जाग जेह्‌दे कन्नै रिआसत च हालात बेहतर करने ते लोकें च यकीन पैदा करने च मदद थ्होग।